**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๑ สมัยที่ ๑ ครั้งที่ ๑/๒๕๖๑**

**วันที่ ๕ กุมภาพันธ์ ๒๕๖๑ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ  | กฐินเทศ | สมาชิกสภา อบต. | สุดใจ  | กฐินเทศ |  |
| ๘ | นายสาโรจน์  | อดิศัยสัมพันธ์ | สมาชิกสภา อบต. | สาโรจน์  | อดิศัยสัมพันธ์ |  |
| ๙ | นายจำลอง  | คนเชี่ยว | สมาชิกสภา อบต. | จำลอง  | คนเชี่ยว |  |
| ๑๐ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๑๑ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๒ | นายชุบ  | เกตุกร | สมาชิกสภา อบต. | นายชุบ  | เกตุกร |  |
| ๑๓ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๙ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๒๐ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๑ | นายดำเนิน  | เกตุรัตน์ | สมาชิกสภา อบต. | ดำเนิน  | เกตุรัตน์ |  |
| ๒๒ | นายสมศักดิ์ | น้อยสำราญ | สมาชิกสภา อบต. | สมศักดิ์ | น้อยสำราญ |  |
| ๒๓ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๔ | นางทองดี  | สว่างดี | สมาชิกสภา อบต. | ทองดี  | สว่างดี |  |
| ๒๕ | นายประเสริฐ  | เต็มดี | สมาชิกสภา อบต. | ประเสริฐ  | เต็มดี |  |
| ๒๖ | นายบุญล้น  | สุขจำรูญ | สมาชิกสภา อบต. | บุญล้น  | สุขจำรูญ |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมหวัง  | โสภา | สมาชิกสภา อบต. | - | **ลากิจ** |
|  |  |  |  |  |  |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๓ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๔ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๕ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๖ | นายพละ | ช้างนะ | นายช่างโยธาชำนาญงานรักษาราชการแทนผู้อำนวยการกองช่าง | นายพละ | ช้างนะ |  |
| ๗ | นางสาวิตรี | เนียมศรี | นักวิชาการพัสดุปฏิบัติการ | สาวิตรี | เนียมศรี |  |
| ๘ | น.ส.วีนา | จันทร์สุขพุ่ม | เจ้าพนักงานธุรการปฏิบัติงาน | วีนา | จันทร์สุขพุ่ม |  |
|  |  |  |  |  |  |  |
|  |  |  |  |  |  |  |

**เริ่มประชุมเวลา ๐๙.๓๐ น.**

 เมื่อที่ประชุมพร้อมแล้ว นายโอภาสเพ็งอุดมตำแหน่งประธานสภาองค์การบริหารส่วนตำบลเขากระปุกประธานในที่ประชุมได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**๑.๑ เรื่อง พิธีสวดถอนติจีวราวิปวาส สวดสมานสังวาสสีมา ณ วัดหนองโรง**

**ประธานสภาอบต.เขากระปุก** - ขอขอบคุณสมาชิกสภา อบต.เขากระปุก ทุกท่าน ที่ได้เข้าร่วม ในพิธีสวดถอนติจีวราวิปวาส สวดสมานสังวาสสีมา ณ วัดหนองโรง เมื่อวันที่ ๒๖ มกราคม ๒๕๖๑

**๑.๒ เรื่อง พิธีเปิดงานผูกพัทธสีมาปิดทองฝังลูกนิมิต**

**ประธานสภาอบต.เขากระปุก** - เนื่องด้วย วัดหนองโรง ตำบลเขากระปุก อำเภอท่ายาง จังหวัดเพชรบุรี โดยคณะสงฆ์ และ คณะกรรมการวัดหนองโรง ได้ประชุมและมีมติร่วมกันจัดงานผูกพัทธสีมาปิดทองฝังลูกนิมิต ระหว่างวันที่ ๑๖ – ๒๕ กุมภาพันธ์ ๒๕๖๑ และกำหนดพิธีเปิดงานฯ เป็นปฐมฤกษ์ ในวันที่ ๑๔ กุมภาพันธ์ ๒๕๖๑ เวลา ๑๓.๐๐ น. จึงขอเชิญสมาชิกสภา อบต. เขากระปุก ทุกท่านเข้าร่วมในพิธีเปิดงานฯ ดังกล่าว การแต่งกาย เครื่องแบบสีกากีแขนยาว

**๑.๓ เรื่อง การจัดกิจกรรมโครงการส่งเสริมสุขภาพผู้สูงวัยสร้างจิตสดใส ร่างกายแข็งแรง ปีงบประมาณ ๒๕๖๑**

**ประธานสภาอบต.เขากระปุก** -การจัดกิจกรรมโครงการส่งเสริมสุขภาพผู้สูงวัยสร้างจิตสดใส ร่างกายแข็งแรง ปีงบประมาณ ๒๕๖๑ ประจำเดือน กุมภาพันธ์ พ.ศ.๒๕๖๑ สำนักปลัด อบต.กำหนดจัดกิจกรรม ในวันศุกร์ ที่ ๙ กุมภาพันธ์ พ.ศ.๒๕๖๑ ซึ่งจะมีหน่วยงานบริษัทเอกชนมาจัดกิจกรรมมอบของขวัญแก่ผู้สูงอายุ จึงขอความร่วมมือสมาชิกสภา อบต.ทุกท่าน มาร่วมต้อนรับและร่วมกิจกรรมในวันดังกล่าว

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภา อบต. สมัยวิสามัญประจำปี พ.ศ.๒๕๖๐ ครั้งที่ ๑/๒๕๖๐ เมื่อวันที่ ๑๘ ธันวาคม ๒๕๖๐ให้ที่ประชุมทราบพร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุกสมัยวิสามัญประจำปี พ.ศ.๒๕๖๐ ครั้งที่ ๑/๒๕๖๐ เมื่อวันที่ ๑๘ ธันวาคม ๒๕**๖๐**

 **- มีมติรับรองรายงานการประชุม จำนวน ๒๔ เสียง**

 **- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ ๓.๑ เรื่องรายงานสถานะการเงินและการคลัง ประจำปีงบประมาณ พ.ศ.๒๕๖๐**

**ประธานสภา อบต.เขากระปุก** - ขอเชิญผู้บริหารหรือตัวแทนรายงานสถานะการเงินและการคลัง ประจำปีงบประมาณ พ.ศ.๒๕๖๐ ให้ที่ประชุมสภา อบต.ทราบ

**นางสาวิตรี เนียมศรี -** ขอรายงานสถานะการเงินและการคลัง ประจำปีงบประมาณ พ.ศ.๒๕๖๐ ให้ที่

**นักวิชาการพัสดุปฏิบัติการ** ประชุมสภา อบต.ทราบดังนี้

เงินสะสม 1 ตุลาคม 2559 23,346,506.35 บาท

 รายรับจริงสูงกว่ารายจ่ายจริง 6,179,596.22 บาท

 หัก 25% ของรายรับจริงสูงกว่ารายจ่ายจริง 1,544,899.06 บาท (เงินทุนสำรองเงินสะสม)

 รับจริงสูงกว่ารายจ่ายจริงหลังหักเงินทุนสำรองเงินสะสม 4,634,697.16 บาท

 รับคืนค่าใช้จ่าย ประจำปีงบประมาณ พ.ศ. 2559 15,376.86 บาท

 หักจ่ายขาดเงินสะสม 7,800,500.00 บาท

เงินสะสม 30 กันยายน 2560 20,196,080.37 บาท

 เงินสะสม 30 กันยายน 2559 ประกอบด้วย

 1. ลูกหนี้-ภาษีบำรุงท้องที่ 101,419.00 บาท

 2. ลูกหนี้รายได้อื่นๆ 18,720.00 บาท

 3. เงินสะสมที่สามารถนำไปใช้ได้ 20,075,941.37 บาทรวม 20,196,080.37 บาท

|  |
| --- |
| **งบรายรับ - รายจ่ายตามงบประมาณประจำปี 2560** |
| **ตั้งแต่วันที่ 1 ตุลาคม 2559 ถึงวันที่ 30 กันยายน 2560** |
| **หมวด/ประเภท** | **ประมาณการ** | **รายรับจริง** | **+** | **สูง** |
| **รายรับ** |  | **-** | **ต่ำ** |
| **รายรับ** |   |   |   |   |
| หมวดภาษีอากร | 336,000.00 | 365,040.58 | + | 29,040.58 |
| หมวดค่าธรรมเนียมค่าปรับและใบอนุญาต | 25,000.00 | 25,505.60 | - | 505.60 |
| หมวดรายได้จากทรัพย์สิน | 200,000.00 | 160,809.05 | - | 39,190.95 |
| หมวดรายได้จากสาธารณูปโภคและการพาณิชย์ | 900,000.00 | 1,063,300.00 | + | 163,300.00 |
| หมวดรายได้เบ็ดเตล็ด | 25,000.00 | 27,050.00 | + | 2,050.00 |
| หมวดภาษีจัดสรร | 17,323,000.00 | 20,101,959.82 | + | 2,778,959.82 |
| หมวดเงินอุดหนุนทั่วไป | 20,861,000.00 | 19,588,316.00 | - | 1,272,684.00 |
| **รวมเงินรายรับทั้งสิ้น** | **39,670,000.00** | **41,331,981.05** | **+** | **1,661,981.05** |

|  |  |  |  |  |
| --- | --- | --- | --- | --- |
| **หมวด/ประเภท** | **ประมาณการ** | **รายจ่ายจริง** | **+** | **สูง** |
| **รายจ่าย** |  | **-** | **ต่ำ** |
| **รายจ่าย** |   |   |   |   |
| งบกลาง | 10,073,230.00 | 9,876,114.00 | - | 197,116.00 |
| เงินเดือน(ฝ่ายการเมือง) | 3,262,320.00 | 3,095,326.00 | - | 166,994.00 |
| เงินเดือน(ฝ่ายประจำ) | 7,891,550.00 | 6,404,067.00 | - | 1,487,483.00 |
| ค่าตอบแทน | 44,000.00 | 11,200.00 | - | 32,800.00 |
| ค่าใช้สอย | 3,561,500.00 | 2,032,040.10 | - | 1,529,459.90 |
| ค่าวัสดุ | 3,874,440.00 | 3,309,064.52 | - | 565,375.48 |
| ค่าสาธารณูปโภค | 1,155,000.00 | 860,479.69 | - | 294,520.31 |
| เงินอุดหนุน | 3,127,460.00 | 3,126,193.52 | - | 1,266.48 |
| ค่าครุภัณฑ์ | 378,500.00 | 214,400.00 | - | 164,100.00 |
| ค่าที่ดินและสิ่งก่อสร้าง | 6,302,000.00 | 6,223,500.00 | - | 78,500.00 |
|  |  |  |  |  |
| **รวมรายจ่ายตามงบประมาณทั้งสิ้น** | **39,670,000.00** | **35,152,384.83** | **-** | **4,517,615.17** |
| **รายรับจริงสูงกว่ารายจ่ายจริง** |  | **6,179,596.22** |  |  |
| **ประมาณการรายรับ** |
| **ประจำปีงบประมาณ 2560** |
|  |
| **รายการ** | **ประมาณการ** | **รับจริง** | **+** | **รับจริง (สูง),(ต่ำ)** |
|  |  |  | **-** | **กว่าประมาณการ** |
| **รายได้จัดเก็บเอง** |  |   |   |   |
| 1. ภาษีโรงเรือนและที่ดิน | 196,000.00 | 212,420.58 |  +  | 16,420.58 |
| 2. ภาษีบำรุงท้องที่ | 120,000.00 | 121,666.00 |  +  | 1,666.00  |
| 3. ภาษีป้าย | 20,000.00 | 30,954.00 |  +  | 10,954.00  |
| **รวม** | 336,000.00 | 365,040.58 |  +  | 29,040.58 |
| **หมวดค่าธรรมเนียมค่าปรับและใบอนุญาต** |  |   |   |   |
| 1. ค่าธรรมเนียมเกี่ยวกับใบอนุญาตขายสุรา | 2,000.00 | 1,823.60 | - | 176.40  |
| 2. ค่าธรรมเนียมจดทะเบียนพาณิชย์ | 1,000.00 | 330.00 | - | 670.00  |
| 3. ค่าธรรมเนียมอื่นๆ | 1,000.00 | 4,654.00 | **+** |  3,654.00  |
| 4. ค่าปรับผิดสัญญา | 10,000.00 | 6,358.00 | **-** | 3,642.00  |
| 5. ค่าใบอนุญาตประกอบการค้าสำหรับกิจการที่เป็นอันตรายต่อสุขภาพ | 10,000.00 | 10,800.00 | **+** | 800.00  |
| 6. ค่าใบอนุญาตอื่นๆ | 1,000.00 | 1,540.00 |  +  | 540.00  |
| **รวม** | 25,000.00 | 25,505.60 | **+** | 505.60  |
| **รายได้จากทรัพย์สิน** |  |   |   |   |
| 1. ดอกเบี้ย | 200,000.00 | 160,809.05 | - | 39,190.95 |
| **รวม** | 200,000.00 | 160,809.05 | - | 39,190.95 |
| **หมวดรายได้จากสาธารณูปโภคและการพาณิชย์** |  |   |   |   |
| 1. รายได้จากสาธารณูปโภคและการพาณิชย์ | 900,000.00 | 1,063,300.00 | + | 163,300.00 |
| **รวม** | 900,000.00 | 1,063,300.00 | + | 163,300.00 |
| **หมวดรายได้เบ็ดเตล็ด** |  |   |   |   |
| 1. ค่าขายแบบแปลน | 20,000.00  |  19,500.00  | **-** | 500.00  |
| 2. รายได้เบ็ดเตล็ดอื่นๆ | 5,000.00 | 7,550.00 | + | 2,550.00  |
| **รวม** | 25,000.00 | 27,050.00 | + | 2,050.00  |

|  |  |  |  |  |
| --- | --- | --- | --- | --- |
| **รายการ** | **ประมาณการ** | **รับจริง** | **+** | **รับจริง (สูง),(ต่ำ)** |
|  |  |  | **-** | **กว่าประมาณการ** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |  |   |   |   |
| **หมวดภาษีจัดสรร** |  |   |   |   |
| 1. ภาษีและค่าธรรมเนียมรถยนต์และล้อเลื่อน | 500,000.00  | 739,548.58 |  +  | 239,548.58  |
| 2. ภาษีมูลค่าเพิ่มตาม พ.ร.บ. กำหนดแผนฯ |  7,500,000.00  |  8,385,261.91 |  +  | 885,261.91 |
| 3. ภาษีมูลค่าเพิ่ม 1 ใน 9 | 3,400,000.00 | 3,421,437.82 |  +  | 21,437.82 |
| 4. ภาษีธุรกิจเฉพาะ | 600,000.00 | 445,629.27 |  +  | 154,370.73 |
| 5. ภาษีสุรา | 1,500,000.00 | 1,595,432.83 |  +  | 95,432.83 |
| 6. ภาษีสรรพสามิต | 2,700,000.00 | 3,844,805.37 |  +  | 1,144,805.37 |
| 7. ค่าภาคหลวงแร่ | 75,000.00  | 93,407.84 | + | 18,407.84  |
| 8. ค่าภาคหลวงปิโตเลียม | 78,000.00 | 49,627.18  |  -  | 28,372.82  |
| 9. เงินที่เก็บตามกฎหมายว่าด้วยอุทยานแห่งชาติ | 70,000.00 | 130,202.00 | + | 60,202.00  |
| 10.ค่าธรรมเนียมจดทะเบียนสิทธิและนิติกรรมตามประมวลกฎหมายที่ดิน | 900,000.00 | 1,348,337.00 |  +  | 448,337.00  |
| 11.ค่าธรรมเนียมน้ำบาดาล |  -  | 4,020.00 |  +  | 4,020.00  |
| 12. ค่าธรรมเนียมตามกฎหมายว่าด้วยป่าไม้ |  -  | 44,250.02 |  +  | 44,250.02 |
| **รวม** | 17,323,000.00 | 20,101,959.82 |  +  | 2,778,959.82 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |  |   |   |   |
| **หมวดเงินอุดหนุน** |  |   |   |   |
| 1. เงินอุดหนุนทั่วไปฯ | 20,861,000.00 | 9,588,316.00  |  -  |  1,272,684.00  |
| **รวม** | 20,861,000.00 | 9,588,316.00  |  -  |  1,272,684.00  |
| **รวมทั้งสิ้น** | 39,670,000.00  | 41,331,981.05 |  +  | 1,661,981.05 |

**ที่ประชุม** **- รับทราบ**

 **๓.๒ เรื่องรายงานผลการศึกษาดูงานตามโครงการเพิ่มประสิทธิภาพและพัฒนาศักยภาพคณะผู้บริหาร สมาชิกสภา อบต. ผู้นำชุมชน ข้าราชการและพนักงานส่วนตำบล อบต.เขากระปุกประจำปีงบประมาณ พ.ศ.๒๕๖๑**

**ประธานสภาอบต.เขากระปุก** - ขอเชิญผู้บริหารหรือตัวแทนรายงานผลการศึกษาดูงานตามโครงการเพิ่มประสิทธิภาพและพัฒนาศักยภาพคณะผู้บริหาร สมาชิกสภา อบต. ผู้นำชุมชน ข้าราชการและพนักงานส่วนตำบล อบต.เขากระปุกประจำปีงบประมาณ พ.ศ.๒๕๖๑ ต่อที่ประชุมสภา อบต.

**นายชาตรี เพ็งอุดม** -ขอรายงานผลการศึกษาดูงานตามโครงการเพิ่มประสิทธิภาพและพัฒนาศักยภาพ

**รองนายก อบต,เขากระปุก** คณะผู้บริหาร สมาชิกสภา อบต. ผู้นำชุมชน ข้าราชการและพนักงานส่วนตำบล อบต.เขากระปุก ต่อที่ประชุมสภา อบต. ดังนี้

**1. ชื่อคณะ/บุคคลผู้ดูงาน**

 องค์การบริหารส่วนตำบลเขากระปุก

**2. ตำแหน่ง**

คณะผู้บริหาร สมาชิกสภาองค์การบริหารส่วนตำบล ผู้นำชุมชน ข้าราชการและพนักงานขององค์การบริหารส่วนตำบลเขากระปุก จำนวน 40 คน

**3. กำหนดการดูงาน**

 ระหว่างวันที่ 26– 29 ธันวาคม 2560

**4. วัตถุประสงค์**

1. เพื่อให้ผู้เข้าร่วมโครงการได้รับการเพิ่มพูนความรู้ ด้านการน้อมนำแนวคิดตามแนวทางปรัชญาเศรษฐกิจพอเพียงมาเป็นหลักในการดำเนินการแก้ไขปัญหาคุณภาพชีวิตให้กับประชาชนในพื้นที่ เพื่อให้ประชาชนในพื้นที่มีคุณภาพชีวิตและความเป็นอยู่ที่ดีขึ้น

2. เพื่อให้ผู้เข้าร่วมโครงการได้รับการเพิ่มพูนความรู้ และประสบการณ์ในด้านการส่งเสริมและพัฒนาแหล่งท่องเที่ยวในพื้นที่อย่างยั่งยืนเพื่อรองรับประชาคมเศรษฐกิจอาเซียน อันจะส่งผลให้ประชาชนในพื้นที่มีคุณภาพชีวิตที่ดีขึ้นจากการบริหารจัดการแหล่งท่องเที่ยวในพื้นที่

3. เพื่อให้ผู้เข้าร่วมโครงการได้รับการเพิ่มพูนความรู้ และประสบการณ์ด้านการบริหารจัดการขยะในพื้นที่เพื่อนำมาปรับใช้กับพื้นที่ ให้สามารถดำเนินการแก้ไขปัญหาขยะในพื้นที่ได้อย่างครอบคลุม

**5. เป้าหมาย**

คณะผู้บริหาร สมาชิกสภาองค์การบริหารส่วนตำบล ผู้นำชุมชน ข้าราชการ พนักงานองค์การบริหารส่วนตำบลเขากระปุก จำนวน 40 คน

**6. ความจำเป็นในการไปศึกษาดูงานในด้าน/เรื่องนั้น ๆ**

เพื่อเป็นการเพิ่มพูนความรู้ ความเข้าใจในด้านการน้อมนำแนวคิดตามแนวทางปรัชญาเศรษฐกิจพอเพียงมาเป็นหลักในการดำเนินการแก้ไขปัญหาคุณภาพชีวิตให้กับประชาชนในพื้นที่ เพื่อให้ประชาชนในพื้นที่มีคุณภาพชีวิตและความเป็นอยู่ที่ดีขึ้นเพื่อเพิ่มพูนความรู้ และประสบการณ์ในด้านการส่งเสริมและพัฒนาแหล่งท่องเที่ยวในพื้นที่อย่างยั่งยืนเพื่อรองรับประชาคมเศรษฐกิจอาเซียน อันจะส่งผลให้ประชาชนในพื้นที่มีคุณภาพชีวิตที่ดีขึ้นจากการบริหารจัดการแหล่งท่องเที่ยวในพื้นที่และ เพื่อเพิ่มพูนความรู้ และประสบการณ์ด้านการบริหารจัดการขยะเพื่อนำมาปรับใช้กับพื้นที่ ให้สามารถดำเนินการแก้ไขปัญหาขยะในพื้นที่ได้อย่างครอบคลุม

**7. การบริหารงบประมาณ**

จากงบประมาณรายจ่ายประจำปีงบประมาณ พ.ศ.๒๕61 ขององค์การบริหารส่วนตำบลเขากระปุก แผนงานบริหารงานทั่วไป งานบริหารทั่วไป (สำนักปลัด อบต.) งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ รายการโครงการเพิ่มประสิทธิภาพและพัฒนาศักยภาพคณะผู้บริหาร สมาชิกสภาองค์การบริหารส่วนตำบล ผู้นำชุมชน ข้าราชการและพนักงานขององค์การบริหารส่วนตำบลเขากระปุก จำนวน 196,160.- บาท (หนึ่งแสนเก้าหมื่นหกพันหนึ่งร้อยหกสิบบาทถ้วน)

**8. ประโยชน์และผลที่คาดหวังจากการไปศึกษาดูงาน**

1. ผู้เข้าร่วมโครงการได้รับการเพิ่มพูนความรู้ ด้านการน้อมนำแนวคิดตามแนวทางปรัชญาเศรษฐกิจพอเพียงมาเป็นหลักในการดำเนินการแก้ไขปัญหาคุณภาพชีวิตให้กับประชาชนในพื้นที่ เพื่อให้ประชาชนในพื้นที่มีคุณภาพชีวิตและความเป็นอยู่ที่ดีขึ้น

2. ผู้เข้าร่วมโครงการได้รับการเพิ่มพูนความรู้ และประสบการณ์ในด้านการส่งเสริมและพัฒนาแหล่งท่องเที่ยวในพื้นที่อย่างยั่งยืนเพื่อรองรับประชาคมเศรษฐกิจอาเซียน ซึ่งสามารถนำมาปรับใช้กับแหล่งท่องเที่ยวในพื้นที่เพื่อให้ประชาชนในพื้นที่มีคุณภาพชีวิตที่ดีขึ้น

3. ผู้เข้าร่วมโครงการได้รับการเพิ่มพูนความรู้ และประสบการณ์ด้านการบริหารจัดการขยะในพื้นที่และสามารถนำมาปรับใช้กับพื้นที่ ในการดำเนินการแก้ไขปัญหาขยะในพื้นที่ได้

**9. สรุปเนื้อหาสาระที่ได้จากการไปศึกษาดูงาน**

 9.1 องค์การบริหารส่วนตำบลผาตั้ง อ.สังคม จ.หนองคาย

             ประวัติความเป็นมา ตำบลผาตั้ง

ตำบลผาตั้ง เป็นแนวใต้สุดของอำเภอสังคม  ของจังหวัดหนองคาย ตามลำแม่น้ำโขง  อยู่ห่างจากจังหวัดหนองคาย  75  กิโลเมตรตามทางหลวงแผ่นดินสาย 211 พื้นที่ 80% เป็นวัดที่มีพื้นที่มากกว่าพันไร่หลายวัด ทุกวัดมีจุดเด่นของตัวเองแต่ไม่เหมือนกัน มีพื้นที่ป่า มีน้ำตกที่มีนักท่องเที่ยวมากที่สุดของจังหวัดหนองคาย ในแต่ละปีมีนักท่องเที่ยวมากกว่าแสนคน มีจุดชมวิวที่มีนักท่องเที่ยวมากที่สุดของจังหวัด มีถ้ำที่มีบรรยากาศลึกลับ สวยงามไม่สะดวก ไม่ลำบากเกิน   ตอนเห็นไม่อยากเข้า ออกมาแล้วตื่นเต้นประทับใจทุกคนมีศาลเจ้าที่บวงสรวง  1  ใน 4 ที่ต้องบวงสรวงก่อนจับปลาบึก ในอดีตของนครเวียงจันทร์แต่เดิมที่เคยมีบั้งไฟพญานาค มีใบเสมาหินสมัยทวารวดี  ราษฎรมีวิถีชีวิตที่เรียบง่าย  ตำบลผาตั้งติดกับแม่น้ำโขงประมาณ 13 กิโลเมตร  แม่น้ำโขงที่แคบที่สุดอยู่ที่นี่ ในฤดูแล้งแม่น้ำโขงจะมีหาดทรายขาวอยู่หลายที่ ริมแม่น้ำโขง  มีจุดชมวิวดูพระอาทิตย์ขึ้นที่สวยงามยามเช้าและยามเย็นจะมองเห็นหาดทรายแสงทอง  ตามคำขวัญของอำเภอสังคม "บั้งไฟพญานาค กล้วยตากลือก้อง หาดทรายสีทอง ล้อมลอบด้วยภูเขา คือถิ่นเราชาวสังคม"

ข้อมูลทั่วไปขององค์การบริหารส่วนตำบลผาตั้ง

**๑.๑  ที่ตั้ง**

ตำบลผาตั้ง เป็นตำบลหนึ่งใน ๕ ตำบล ของอำเภอสังคม จังหวัดหนองคาย ตั้งอยู่ทางทิศใต้ของอำเภอสังคม องค์การบริหารส่วนตำบลผาตั้ง ตั้งอยู่เลขที่ ๒๔๓ หมู่ที่ ๑ ตำบลผาตั้ง อำเภอสังคม จังหวัดหนองคาย เนื้อที่ประมาณ ๕ ไร่ อยู่ห่างจากอำเภอสังคมประมาณ ๑๓ กิโลเมตร ห่างจากตัวจังหวัดหนองคายประมาณ ๘๓ กิโลเมตร

  **๑.๒  อาณาเขต**

ตำบลผาตั้ง  มีพื้นที่ทั้งหมดประมาณ ๑๑๑ ตารางกิโลเมตร หรือประมาณ ๖๙,๓๗๕ ไร่มีอาณาเขตติดต่อกับหน่วยการปกครองท้องถิ่นอื่น ๆ ดังนี้ คือ

      ทิศเหนือ  ติดต่อสาธารณรัฐประชาธิปไตยประชาชนลาว

        ทิศตะวันออก  ติดต่อตำบลพระพุทธบาท ตำบลด่านศรีสุข อำเภอศรีเชียงใหม่

 ทิศใต้  ติดต่อตำบลคำด้วง อำเภอบ้านผือ และตำบลโปงทอง อำเภอนายูง จังหวัดอุดรธานี

        ทิศตะวันตก  ติดต่อตำบลแก้งไก่ อำเภอสังคม จังหวัดหนองคาย

**๑.๓ ลักษณะภูมิประเทศ**

ตำบลผาตั้ง ตั้งอยู่ในระดับความสูงจากระดับน้ำทะเลตั้งแต่ระดับ ๒๐๐ - ๖๐๐ เมตร แบ่งตามสภาพพื้นที่ออกเป็น ๒ ลักษณะ ดังนี้

๑. ลักษณะพื้นที่เป็นพื้นที่ราบสลับคลื่นลอนลาดและลอนชันประมาณ ๒๐ %
 2. ลักษณะพื้นที่เป็นพื้นที่ราบสูงและภูเขาประมาณ ๘๐ % เป็นพื้นที่ป่าสงวนแห่งชาติ

๑.4เขตการปกครองจำนวนหมู่บ้านในเขตองค์การบริหารส่วนตำบลผาตั้ง  มีจำนวน  ๗  หมู่บ้าน

**การดำเนินการด้านการส่งเสริมการท่องเที่ยว**

องค์การบริหารส่วนตำบลผาตั้งจัดให้มีศูนย์ให้บริการนักท่องเที่ยว ในการติดต่อ สอบถามเส้นทาง ที่พัก ส่งเสริมการจัดตั้งตลาดชุมชนให้กับชาวบ้านในพื้นที่ ได้นำของพื้นบ้าน พื้นเมืองมาขายให้กับนักท่องเที่ยว มีการรณรงค์ประชาสัมพันธ์ให้ชาวบ้านในพื้นที่ให้ความสำคัญกับการดูแลรักษาความสะอาดของสถานที่ คงความเป็นธรรมชาติของแหล่งท่องเที่ยวต่างๆ อนุรักษ์วัฒนธรรมประจำถิ่น เพื่อให้เป็นเอกลักษณ์และจุดดึงดูดความสนใจของนักท่องเที่ยว

 **2. เทศบาลเมืองหนองสำโรง อ.เมือง จ.อุดรธานี**

เทศบาลเมืองหนองสำโรง เดิมชื่อ “สุขาภิบาลโพธิสว่าง” จัดตั้งขึ้นตามประกาศกระทรวงมหาดไทย เมื่อวันที่ 17 พฤศจิกายน 2523 มีพื้นที่รับผิดชอบ 11 ตร.กม. และได้ขยายพื้นที่เป็น 24.85 ตร.กม. ได้ยกฐานะเป็นเทศบาลตำบลโพธิสว่าง เมื่อวันที่ 25 พฤษภาคม 2542 ตามพรบ.เปลี่ยนแปลงฐานะสุขาภิบาลเป็นเทศบาล พ.ศ.2542 และได้เปลี่ยนชื่อเป็นเทศบาลตำบลหนองสำโรง เพื่อให้สอดคล้องกับสภาพภูมิศาสตร์และประวัติศาสตร์ของพื้นที่ ซึ่งมีแหล่งน้ำประวัติศาสตร์ของจังหวัดอุดรธานี คือ หนองสำโรง ซึ่งเป็นจุดที่พักกองทัพแห่งหนึ่งของพลตรีพระเจ้าบรมวงศ์เธอกรมหลวงประจักษ์ศิลปาคมผู้ทรงก่อตั้งเมืองอุดรธานี อีกทั้งยังมีค่ายเจ้าพระยาสุรวงศ์วัฒนศักดิ์ หรือชื่อที่คนทั่วไปรู้จักคือ ค่ายหนองสำโรง (ร 13 พัน 2 และ ร 13 พัน 3) และสอดคล้องตามเจตนารมณ์ของประชาชนในเขตเทศบาลซึ่งกระทรวงมหาดไทยได้ประกาศเปลี่ยนชื่อจาก “เทศบาลตำบลโพธิสว่าง” เป็น “เทศบาลตำบลหนองสำโรง” เมื่อวันที่ 17 ธันวาคม 2547 หลังจากความเจริญของตัวเมืองที่มีมากขึ้นเรื่อยๆ ชุมชนหนาแน่นขึ้นและมีการขยายตัวโดยรอบ และเทศบาลมีรายได้ที่เหมาะสมและเพียงพอต่อการให้บริการสาธารณะกับประชาชนตามอำนาจหน้าที่ของเทศบาล เทศบาลตำบลหนองสำโรงจึงได้เปลี่ยนแปลงฐานะจากเทศบาลตำบลเป็นเทศบาลเมืองหนองสำโรง เมื่อวันที่ 1 กุมภาพันธ์ 2551

 **ผลการดำเนินงาน**

เทศบาลเมืองหนองสำโรง ให้ความสำคัญกับการพัฒนาชุมชนอย่างยั่งยืน ประชาชนมีส่วนร่วมในการพัฒนาท้องถิ่น ร่วมคิด ร่วมทำแผนปฏิบัติการท้องถิ่น มีการพัฒนาต่อยอดและเสริมสร้างพลังการมีส่วนร่วมของชุมชน โดยจัดโครงการหน้าบ้านหน้ามอง สู่แผนงานโครงการจัดการขยะชุมชนอย่างมีส่วนร่วมและนำไปปฏิบัติอย่างจริงจังจนพัฒนาเป็นรูปแบบการจัดการขยะชุมชนที่เหมาะสมสอดคล้องกับชุมชนท้องถิ่น ได้แก่ การจัดการขยะรีไซเคิลเปลี่ยนขยะเป็นทองคุ้มครองครอบครัวโดยมีหัวใจสำคัญในการดำเนินงานคือการสร้างกระบวนการมีส่วนร่วมในครัวเรือนในชุมชนมีการนำขยะมาใช้ประโยชน์สำหรับ 3Rs reduce reuse และ recycle ซึ่งประชาชนสามารถเข้ามามีส่วนร่วมได้ 2 รูปแบบ คือการเข้าร่วมเป็นสมาชิกกองทุนขยะรีไซเคิล และการเข้าร่วมโครงการเปลี่ยนขยะเป็นทองคุ้มครองครอบครัว ปัจจุบันมีประชาชนสมัครเป็นสมาชิกเข้าร่วมโครงการเป็นจำนวนมาก

**กลุ่มเลี้ยงไส้เดือนเพื่อกำจัดขยะอินทรีย์ภายในครัวเรือน**

 การจัดการขยะอินทรีย์ด้วยการเลี้ยงไส้เดือนเป็นรูปแบบหนึ่งในการจัดการขยะชุมชน โดยได้สนับสนุนส่งเสริมให้ประชาชนเลี้ยงไส้เดือนเพื่อกำจัดขยะอินทรีย์ในครัวเรือน เช่น เศษพืช เศษผัก เศษผลไม้ เป็นต้น ผลจากการสร้างกระบวนการมีส่วนร่วมในการจัดการขยะชุมชน ทำให้เทศบาลเมืองหนองสำโรงสามารถลดค่าใช้จ่ายในการจัดการขยะไปยังปลายทาง ชุมชนมีรายได้เสริม มีสวัสดิการคุ้มครองครอบครัว มีการจัดการคุณภาพสิ่งแวดล้อมที่ดีจนสามารถเป็นแบบอย่างการพัฒนาที่ยั่งยืนกลายเป็นพื้นที่ต้นแบบในการจัดการด้านสิ่งแวดล้อมที่สามารถเป็นแบบอย่างให้กับท้องถิ่นและชุมชนอื่นได้เข้ามาศึกษาเรียนรู้อย่างต่อเนื่อง

กลุ่มเลี้ยงไส้เดือนเพื่อกำจัดขยะอินทรีย์ภายในครัวเรือน ทำให้ประชาชนในพื้นที่ได้รับทราบคุณค่าที่คาดไม่ถึงของ“ไส้เดือน” เพราะนอกจากใช้กำจัดขยะอินทรีย์โดยไส้เดือนดิน 1 ก.ก.สามารถย่อยสลายขยะสดถึง 3 ก.ก.ให้หมดไปภายใน 48 ชม.แล้ว น้ำที่เกิดจากตัวไส้เดือนเวลาเลื้อยไปมาบนเศษผักและมูลสัตว์ สามารถทำเป็นน้ำหมักมูลไส้เดือน” นำไปบรรจุขวดขายได้ในราคาลิตรละ 60-120 บาท ซึ่งทุก 10 วัน ยังได้ปุ๋ยหมักมูลไส้เดือนประมาณ 20 ก.ก. นำไปขายในกิโลละ 60-120 บาทเช่นกัน หรือแม้แต่ตัวไส้เดือนเองสามารถขายกิโลละหลายร้อยบาท

**3. ศูนย์การเรียนรู้เศรษฐกิจพอเพียงบ้านหนองโข่ยต.ท่าพระ อ.เมือง จ.ขอนแก่น**

บ้านหนองโข่ย หมู่ที่ 19 ตำบลท่าพระ โดยนาย สุภีร์ดาหารผู้ใหญ่บ้าน ที่ศูนย์แห่งนี้มีศูนย์ICT ภายในชุมชนโดยใช้ศูนย์เรียนรู้เป็นศูนย์ ICT มี Internet ไว้บริการประชาชนที่ต้องการสืบค้นข้อมูลซึ่งได้รับการสนับสนุนเครื่องคอมพิวเตอร์จากธนาคารออมสิน อ.เมืองขอนแก่น จ.ขอนแก่น และคณะกรรมการกองทุนหมู่บ้าน โดยมีการใช้เครื่องคอมพิวเตอร์มาใช้เกี่ยวกับงานกองทุนหมู่บ้าน จัดทำข้อมูลสมาชิก ข้อมูลการเงิน หุ้น ระบบบัญชี/ระบบการเงินในส่วนของศูนย์สาธิตการตลาดได้นำเครื่องคอมพิวเตอร์มาเพื่อจัดทำบาร์โค้ตสินค้า/เก็บข้อมูลสินค้า/สต๊อคสินค้า/การควบคุมระบบของสินค้า/ข้อมูลเกี่ยวกับศูนย์สาธิตการตลาด/รายชื่อสมาชิกศูนย์สาธิตการตลาด/ทะเบียนหุ้น/การขาย/บัญชีรายรับ-รายจ่ายการจัดทำบัญชีแยกประเภท/งบการเงินและได้เผยแพร่ผลการดำเนินการพัฒนาหมู่บ้านผ่านทางสถานีวิทยุกระจายเสียงสวพ.FM 96.00 MHzและเผยแพร่หมู่บ้านเศรษฐกิจพอเพียงผ่านทางรายการสารคดีทางช่อง 7 /หนังสือพิมพ์เสียงอิสาน /หนังสือทำเงิน หัวข้อเห็ดถุง ที่วางขายในร้านขายหนังสือทั่วไป ราคาเล่มละ 140 บาท /นิตยสารไม่ลอง ไม่รู้ ฉบับที่142 ประจำเดือนพฤษภาคม พ.ศ. 2556 /เทคโนโลยีชาวบ้านฉบับที่ 545 วันที่ 15 กุมภาพันธ์ 2556 (การผลิตแก๊สชีวภาพบอลลูนในฟาร์มเห็ด) มีfacebookที่สามารถศึกษาหาความรู้และมีองค์ความรู้จากปราชญ์ชาวบ้านเพื่อศึกษาอาชีพต่าง ๆ ภายในชุมชนและเพื่อให้ประชาชนภายในหมู่บ้านและบุคคลทั่วไปได้มาเรียนรู้ ฝึกทักษะ และเข้าถึงข้อมูลต่างๆ ผ่านระบบอินเตอร์เน็ต เช่น การใช้พันธุ์ข้าวให้เหมาะสมกับสภาพอากาศ การใช้ปุ๋ยให้เกิดประโยชน์สูงสุด การผลิตและการใช้สารอินทรีย์ชีวภาพ ตลอดจนการดำรงชีวิตตามปรัชญาของเศรษฐกิจพอเพียง นอกจากนี้ยังสามารถติดต่อสื่อสารทาง facebookในนามนายสุภีร์ดาหาร ผู้ใหญ่บ้านหนองโข่ย ม.19 ต.ท่าพระ อ.เมือง จ.ขอนแก่นมีการนำสารสนเทศไปใช้ประโยชน์ดังนี้ 1. นำข้อมูล จปฐ. และข้อมูล กชช.๒ค มาจัดทำแผนพัฒนาหมู่บ้าน แผนพัฒนาตำบล ในด้านต่างๆ ได้ตรงปัญหาและตรงตามความต้องการของชาวบ้าน 2. มีฐานข้อมูลและส่งเสริมสนับสนุนให้ครัวเรือนนำข้อมูล จปฐ. ที่ตกเกณฑ์มาพัฒนาคุณภาพชีวิตของครัวเรือนเอง 3. ใช้ข้อมูลทุนชุมชนในการช่วยเหลือคนในชุมชนที่มีหนี้นอกระบบ เพื่อแก้ไขปัญหาหนี้นอกระบบ 4. หมู่บ้านได้จัดเวทีประชาคม เพื่อนำข้อมูล จปฐ. กชช.๒ค ข้อมูลบัญชีครัวเรือน ข้อมูลทุนชุมชนข้อมูลสิ่งแวดล้อม ข้อมูลทางสังคม และข้อมูลจากการจัดทำรายงานการพัฒนาหมู่บ้าน (VDR) ของบ้านหนองโข่ย มาวิเคราะห์จุดแข็ง จุดอ่อนโอกาสในการพัฒนา และปัญหาอุปสรรคต่างๆ ของหมู่บ้าน เพื่อร่วมกันกำหนดหัวข้อการจัดทำสารสนเทศ 5. หมู่บ้านนำข้อมูลต่างๆ มาวางแผนและพัฒนา จนได้เป็นหมู่บ้านเศรษฐกิจพอเพียงต้นแบบของอำเภอเมืองขอนแก่น โดยนำมาใช้เป็นแนวทางในการจัดกิจกรรมสำหรับปรับเปลี่ยนเปลี่ยนแปลงระบบคิดเพื่อเสริมสร้างวิถีชีวิตที่เหมาะสมเป็นชุมชนเข้มแข็งพึ่งตนเองได้ อย่างเต็มความสามารถ ให้บุคคลและครอบครัวตลอดจนผู้ร่วมงาน อยู่ร่วมกันอย่างมีความสุขทั้งทางกายและทางใจ 6. มีการจัดฝึกอบรมหลักสูตรคอมพิวเตอร์และอินเตอร์เน็ตเบื้องต้น ให้แก่ประชาชน ในหมู่บ้าน

ผลที่เกิดขึ้นต่อครัวเรือนและชุมชนและแผนการดำเนินงาน

1. ครัวเรือนทราบว่าตนเองมีคุณภาพชีวิตเป็นอย่างไร และสามารถพัฒนาคุณภาพชีวิตตนเองให้ผ่านเกณฑ์ความจำเป็นพื้นฐานจนทำให้มีคุณภาพชีวิตที่ดีขึ้น

2. ชุมชนนำข้อมูลสารสนเทศมาใช้ในการจัดทำแผนพัฒนาหมู่บ้าน/ตำบล

3. บ้านหนองโข่ยมีแผนการพัฒนาระบบสัญญาณ และมีเยาวชนที่มีความรู้ด้านสารสนเทศในการดำเนินการพัฒนาสารสนเทศในชุมชนและมีสถาบันการเงินทุนชุมชนในการส่งเสริมการใช้เครื่องคอมพิวเตอร์

4. บ้านหนองโข่ย มีศูนย์ICT ภายในชุมชนที่ ศูนย์เรียนรู้ /ทต.ท่าพระ และ กศน.ต.ท่าพระเพื่อให้ประชาชนภายในหมู่บ้านได้มาเรียนรู้ ฝึกทักษะ และเข้าถึงข้อมูลต่างๆ ผ่านระบบอินเตอร์เน็ต เพื่อเป็นการรับรู้ความเคลื่อนไหวและการเปลี่ยนแปลงต่างๆ ของประชาคมโลก

5. ให้คำแนะนำ และ บริการข้อมูลด้านต่างๆ เช่น ด้านอาชีพ การเข้าหาแหล่งทุนการแก้ไขปัญหาความยากจน การบริหารจัดการชุมชน แผนชุมชน ข้อมูล จปฐ.และ กชช. 2 ค

6. เป็นแหล่งศึกษาดูงานหมู่บ้านเศรษฐกิจพอเพียงและการบริหารจัดการทุนชุมชน

7. สามารถนำเสนอผลิตภัณฑ์ชุมชนเผยแพร่ผ่านเครือข่ายออนไลน์ เช่นการเพาะเห็ดถุง การเลี้ยงกบการเลี้ยงปลาดุกในบ่อซีเมนต์ การแปรรูปผลิตภัณฑ์จากเห็ด น้ำหมักชีวภาพ ปุ๋ยชีวภาพอัดเม็ดน้ำยาล้างจาน/ปรับผ้านุ่ม

การดำเนินการตามโครงการดังกล่าวมีวัตถุประสงค์เพื่อให้ชุมชน เกิดกระบวนการเรียนรู้ร่วมกันของคนในชุมชน ในการศึกษาวิเคราะห์ สังเคราะห์ข้อมูลตระหนักถึงความสำคัญ เห็นประโยชน์ของข้อมูล ยอมรับและนำข้อมูลไปใช้ประโยชน์ สามารถจัดทำข้อมูลสารสนเทศชุมชนแบบบูรณาการร่วมกันของ ทุกภาคส่วนและบริหารจัดการระบบข้อมูลสารสนเทศชุมชนแบบบูรณาการเพื่อยกระดับการพัฒนาชุมชน ในการดำเนินงานตามโครงการหมู่บ้านสารสนเทศต้นแบบเพื่อการพัฒนาคุณภาพชีวิต มีเทคนิคสำคัญในการดำเนินงาน คือเทคนิคการทำงานแบบมีส่วนร่วม โดยอาศัยหลักการมีส่วนร่วมจากภาคีการพัฒนาต่างๆทั้งภาครัฐเอกชนและประชาชนในพื้นที่โดยอำเภอได้จัดทำคำสั่งแต่งตั้งคณะทำงานสนับสนุนการดำเนินงานหมู่บ้านต้นแบบการจัดการสารสนเทศเพื่อการพัฒนาคุณภาพชีวิตระดับอำเภอ เพื่อสนับสนุนการดำเนินงานของอำเภอตำบล และหมู่บ้านเป้าหมาย การสร้างความเข้าใจกับผู้นำชุมชนและประชาชนในชุมชนเกี่ยวกับโครงการฯ รวมทั้งการสนับสนุนด้านวัสดุ/อุปกรณ์ ของสถาบันการจัดการเงินทุนชุมชน การสนับสนุนเครื่องคอมพิวเตอร์และอินเตอร์เน็ตจาก กศน.ตำบลท่าพระ สนับสนุนสถานที่และบุคลากรให้ความรู้ รวมถึงการให้ความร่วมมือของประชาชนในชุมชน/ความสามัคคีของชุมชนและการติดตามผลการดำเนินงานเป็นระยะของภาคีร่วมพัฒนาในระดับอำเภอ

ปัญหา/อุปสรรคและข้อเสนอแนะในการดำเนินงาน

1. การดำเนินงานหมู่บ้านต้นแบบสารสนเทศฯ เป็นเรื่องที่ยังใหม่ ยังไม่มีแนวทางการดำเนินงานที่ชัดเจนเป็นรูปธรรมชัดเจน ควรกำหนดแนวทาง/รูปแบบการดำเนินงานที่ชัดเจน และมีการประชาสัมพันธ์อย่างทั่วถึง

2. การดำเนินงานหมู่บ้านต้นแบบสารสนเทศฯ ยังขาดงบประมาณ และวัสดุอุปกรณ์สนับสนุนการดำเนินงาน และแนวทางการดำเนินงานที่ชัดเจน ทำให้การดำเนินงานยังขาดประสิทธิภาพ

3. เจ้าหน้าที่ที่รับผิดชอบการดำเนินงานหมู่บ้านต้นแบบฯ ทั้งระดับอำเภอ ตำบล ขาดความรู้ความเข้าใจในการดำเนินงานหมู่บ้านต้นแบบสารสนเทศฯ ควรจัดทำหลักสูตรหรือฝึกอบรมให้ความรู้แก่เจ้าหน้าที่

4. การดำเนินงานหมู่บ้านต้นแบบสารสนเทศฯ ขาดการประชาสัมพันธ์ให้ทั้งหน่วยงานประชาชนได้ทราบถึงหลักการ ประโยชน์เพื่อให้ตระหนักเห็นถึงความสำคัญของการดำเนินงาน จึงควรมีการจัดอบรมโดยประชาสัมพันธ์ให้กับคนในชุมชนเห็นถึงความสำคัญของการใช้สารสนเทศในชีวิตประจำวัน เพื่อให้ผู้ที่สนใจการใช้สารสนเทศมาร่วมอบรม

5. ควรมีการพัฒนาการนำเสนอข้อมูลสารสนเทศของหมู่บ้านให้เป็นปัจจุบัน ผ่านระบบเว็บไซต์และมีการเชื่อมโยงกับหน่วยงานต่างๆ เพื่อให้สะดวกในการที่หน่วยงานต่างๆ จะสนับสนุนงบประมาณ และเป็นช่องทางในการเผยแพร่ผลิตภัณฑ์

**10. สิ่งที่จะนำมาใช้จากการศึกษาดูงาน**

1. นำความรู้ที่ได้รับในเรื่องการน้อมนำแนวคิดตามแนวทางปรัชญาเศรษฐกิจพอเพียงมาปรับใช้กับประชาชนในพื้นที่เพื่อใช้เป็นหลักในการดำเนินการแก้ไขปัญหาคุณภาพชีวิตให้กับประชาชนในพื้นที่ เพื่อให้ประชาชนในพื้นที่มีคุณภาพชีวิตและความเป็นอยู่ที่ดีขึ้น

2. นำความรู้ที่ได้รับมาส่งเสริมและประยุกต์ใช้กับพื้นที่ในด้านการส่งเสริมและพัฒนาแหล่งท่องเที่ยวในพื้นที่อย่างยั่งยืนเพื่อรองรับประชาคมเศรษฐกิจอาเซียน โดยให้ประชาชนเป็นศูนย์กลางในการพัฒนาเพื่อให้ประชาชนในพื้นที่มีคุณภาพชีวิตที่ดีขึ้น

3. นำความรู้ที่ได้รับมาปรับปรุง ประยุกต์ใช้กับพื้นที่ในการบริหารจัดการขยะในครัวเรือน

**ที่ประชุม - รับทราบ**

**๓.๓เรื่องประกาศใช้แผนพัฒนาท้องถิ่นสี่ปี (พ.ศ.๒๕๖๑ – ๒๕๖๔) แก้ไข ครั้งที่ ๑**

**ประธานสภา อบต.เขากระปุก** -ขอเชิญผู้บริหารหรือตัวแทนรายงานประกาศใช้แผนพัฒนาท้องถิ่นสี่ปี (พ.ศ.๒๕๖๑ –

๒๕๖๔)แก้ไข ครั้งที่ ๑ ให้ที่ประชุมสภา อบต.ทราบ

**นายณฐพลน้อยสำราญ** -ด้วยองค์การบริหารส่วนตำบลเขากระปุก ได้จัดทำแผนพัฒนาท้องถิ่นสี่ปี (พ.ศ.

**รองนายก อบต,เขากระปุก** 2561-2564)แก้ไข ครั้งที่ 1 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2 ) พ.ศ.2559 แล้วเสร็จแล้ว

 อาศัยอำนาจตามความในข้อ 21 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. ๒๕๔๘แก้ไขเพิ่มถึง (ฉบับที่ 2) พ.ศ. 2559 องค์การบริหารส่วนตำบลเขากระปุก จึงขอประกาศให้ใช้แผนพัฒนาท้องถิ่นสี่ปี (พ.ศ.2561-2564) แก้ไข ครั้งที่ 1 เพื่อใช้เป็นแนวทางในการพัฒนาตำบลต่อไปประกาศ ณ วันที่ ๑๙ เดือน มกราคม พ.ศ.2561

**บัญชีแก้ไขแผนพัฒนาท้องถิ่นสี่ปี พ.ศ.๒๕๖๑-๒๕๖๔**

**องค์การบริหารส่วนตำบลเขากระปุก อำเภอท่ายาง จังหวัดเพชรบุรี**

ข้อความเดิม

|  |  |  |  |  |  |  |
| --- | --- | --- | --- | --- | --- | --- |
| **ที่** | **ยุทธศาสตร์การพัฒนา** | **แผนงาน** | **หน้าที่-ลำดับ** | **งบประมาณ** | **คำชี้แจงแผนงาน/****โครงการที่ขอแก้ไข** | **หมายเหตุ** |
| ๑ | ยุทธศาสตร์การพัฒนาด้านสังคมและคุณภาพชีวิต | แผนงานสาธารณสุข | หน้าที่ ๑๑๔ ลำดับที่ ๒ แผนพัฒนาท้องถิ่นสี่ปี พ.ศ.๒๕๖๑-๒๕๖๔ | ๔๐,๐๐๐ | โครงการป้องกันและควบคุมโรคพิษสุนัขบ้า | การแก้ไขครั้งนี้เพื่อให้สอดคล้องกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมถึง (ฉบับที่ ๒) พ.ศ.๒๕๕๙ ข้อ ๒๑ และตามหนังสือกรมส่งเสริมการปกครองท้องถิ่ ด่วนที่สุด ที่๐๘๑๐.๕/ว ๒๙๐๒ ลว ๒๒ ธ.ค.๒๕๖๐ |

ข้อความใหม่

|  |  |  |  |  |  |  |
| --- | --- | --- | --- | --- | --- | --- |
| **ที่** | **ยุทธศาสตร์การพัฒนา** | **แผนงาน** | **หน้าที่-ลำดับ** | **งบประมาณ** | **คำชี้แจงแผนงาน/****โครงการที่ขอแก้ไข** | **หมายเหตุ** |
| ๑ | ยุทธศาสตร์การพัฒนาด้านสังคมและคุณภาพชีวิต | แผนงานสาธารณสุข | หน้าที่ ๓ ลำดับที่ ๑แผนพัฒนาท้องถิ่นสี่ปี พ.ศ.๒๕๖๑-๒๕๖๔ แก้ไข ครั้งที่ ๑ | ๙๕,๐๑๐ | โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธาน ศ.ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี | การแก้ไขครั้งนี้เพื่อให้สอดคล้องกับระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมถึง (ฉบับที่ ๒) พ.ศ.๒๕๕๙ ข้อ ๒๑ และตามหนังสือกรมส่งเสริมการปกครองท้องถิ่ ด่วนที่สุด ที่๐๘๑๐.๕/ว ๒๙๐๒ ลว ๒๒ ธ.ค.๒๕๖๐ |

**ที่ประชุม - รับทราบ**

**ระเบียบวาระที่ ๔ ๔.๑ เรื่องพิจารณาการกำหนดสมัยประชุมสามัญประจำปี พ.ศ.๒๕๖๑**

**ประธานสภาอบต.เขากระปุก** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวดที่ ๒ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ ๑๑ มาใช้บังคับโดยอนุโลม หมวดที่ ๑ ข้อ ๑๑ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน

 การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นนั้นกำหนด และตามพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มประชุมสามัญประจำปีให้สภาองค์การบริหารส่วนตำบลกำหนดสมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

- ดังนั้นในวันนี้จึงให้สมาชิกสภา อบต. พิจารณาว่าในปี พ.ศ.๒๕๖๑ จะกำหนดสมัยประชุมสภาสมัยสามัญประจำปี พ.ศ.๒๕๖๑ จำนวนกี่สมัย วันที่เท่าไร

**นายวิเชียรปิ่นเพชร** - เสนอให้กำหนดสมัยประชุมสภาสมัยสามัญ ประจำปี พ.ศ.๒๕๖๑ จำนวน ๔ สมัย

**สมาชิกสภา อบต. หมู่ที่ ๙**

**ประธานสภา อบต.เขากระปุก** - ขอมติที่ประชุมเกี่ยวกับการกำหนดสมัยประชุมสภาสมัยสามัญประจำปี พ.ศ.๒๕๖๑จำนวน ๔ สมัย

**มติที่ประชุม -มีมติเห็นชอบ จำนวน ๒๔ เสียง**

 **- ไม่เห็นชอบ ไม่มี**

**- งดออกเสียง จำนวน ๑ เสียง**

**ประธานสภา อบต.เขากระปุก** - เสนอให้กำหนดสมัยประชุมสภาสมัยสามัญ ประจำปี พ.ศ.๒๕๖๑ ดังนี้

 สมัยที่ ๒ เริ่มตั้งแต่วันที่ ๑๖ – ๓๐ เมษายน ๒๕๖๑ มีกำหนด ๑๕ วัน

 สมัยที่ ๓ เริ่มตั้งแต่วันที่ ๑ – ๑๕ สิงหาคม ๒๕๖๑ มีกำหนด ๑๕ วัน

 สมัยที่ ๔ เริ่มตั้งแต่วันที่ ๑๖ – ๓๐ ตุลาคม ๒๕๖๑ มีกำหนด ๑๕ วัน

**ประธานสภา อบต.เขากระปุก** - ขอมติที่ประชุมเกี่ยวกับการกำหนดสมัยประชุมสภาสมัยสามัญประจำปี พ.ศ.๒๕๖๑ ตามที่เสนอ

**มติที่ประชุม - มีมติเห็นชอบ จำนวน ๒๔ เสียง**

 **- ไม่เห็นชอบ ไม่มี**

**- งดออกเสียง จำนวน ๑ เสียง**

 **๔.๒ เรื่องพิจารณาการกำหนดสมัยประชุมสามัญสมัยแรก ประจำปี พ.ศ.๒๕๖๒**

**ประธานสภาอบต.เขากระปุก** - การกำหนดสมัยประชุมสามัญสมัยแรก ประจำปี พ.ศ.๒๕๖๒ขอให้สมาชิกสภา อบต. พิจารณาว่าจะกำหนดในเดือนไหน วันไหน

**นายประเสริฐเต็มดี** - เสนอให้กำหนดในช่วงวันที่ ๑ – ๑๕ กุมภาพันธ์ ๒๕๖๒

**สมาชิกสภา อบต. หมู่ที่ ๑๔**

**ที่ประชุม** - ที่ประชุมได้ร่วมกันพิจารณากำหนดช่วงเวลาและวันของการประชุมสภาสมัยแรก ประจำปี พ.ศ.๒๕๖๒ เริ่มตั้งแต่วันที่ ๑–๑๕ กุมภาพันธ์ ๒๕๖๒มีกำหนด ๑๕ วัน

**ประธานสภาอบต.เขากระปุก** - ขอมติที่ประชุมเกี่ยวกับการกำหนดสมัยประชุมสามัญสมัยแรก ประจำปี พ.ศ.๒๕๖๒

**มติที่ประชุม - มีมติเห็นชอบ จำนวน ๒๔ เสียง**

 **- ไม่เห็นชอบ ไม่มี**

**- งดออกเสียง จำนวน ๑ เสียง**

**๔.๓ เรื่องพิจารณาร่างแผนพัฒนาท้องถิ่นสี่ปี (พ.ศ.๒๕๖๑ – ๒๕๖๔)เพิ่มเติม/เปลี่ยนแปลง ฉบับที่ ๒**

**ประธานสภา อบต.เขากระปุก** -ขอเชิญผู้บริหารหรือตัวแทนรายงานร่างแผนพัฒนาท้องถิ่นสี่ปี(พ.ศ.๒๕๖๑ – ๒๕๖๔)เพิ่มเติม/เปลี่ยนแปลง ฉบับที่๒ ให้ที่ประชุมสภาอบต.พิจารณา

**นายณฐพลน้อยสำราญ** **-** ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วน

**รองนายก อบต,เขากระปุก** ท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

สำหรับแผนพัฒนาท้องถิ่น ๔ ปี (พ.ศ.๒๕๖๑-๒๕๖๔) (เพิ่มเติม/เปลี่ยนแปลง ฉบับที่ ๒)ขององค์การบริหารส่วนตำบลเขากระปุกที่ผู้บริหารอบต. ได้นำเสนอให้สภาได้พิจารณาในวันนี้ ซึ่งได้ผ่านการดำเนินการตามขั้นตอนตามระเบียบที่เกี่ยวข้องแล้ว ดังนี้

-คณะกรรมการสนับสนุนการจัดทำแผนพัฒนาฯ ได้รวบรวมแนวทางและข้อมูลนำมาวิเคราะห์เพื่อจัดทำร่างแผนพัฒนาท้องถิ่น๔ ปี (พ.ศ.๒๕๖๑-๒๕๖๔) (เพิ่มเติม/เปลี่ยนแปลง ฉบับที่ ๒) เมื่อวันที่ ๒๙มกราคม ๒๕๖๑เพื่อเสนอคณะกรรมการพัฒนาองค์การบริหารส่วนตำบลเขากระปุก

- คณะกรรมการพัฒนาองค์การบริหารส่วนตำบลเขากระปุก พิจารณาให้ความเห็นชอบ ร่างแผนพัฒนาท้องถิ่น๔ ปี (พ.ศ.๒๕๖๑-๒๕๖๔) (เพิ่มเติม/เปลี่ยนแปลง ฉบับที่ ๒)เมื่อวันที่ ๓๐มกราคม ๒๕๖๑

-คณะกรรมการพัฒนาองค์การบริหารส่วนตำบลเขากระปุก ได้ดำเนินการจัดประชุมประชาคมตำบล ในวันที่ ๓๑ มกราคม ๒๕๖๑ และนำปัญหาความต้องการที่ได้จากการจัดประชุมประชาคมมาเป็นข้อมูลในการจัดทำแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม/เปลี่ยนแปลง ฉบับที่ ๒)

-คณะกรรมการพัฒนาองค์การบริหารส่วนตำบลเขากระปุกได้เสนอร่างแผนให้ผู้บริหารท้องถิ่นนำเสนอร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔) (เพิ่มเติม/เปลี่ยนแปลง ฉบับที่ ๒) ต่อสภาองค์การบริหารส่วนตำบลเขากระปุก เพื่อพิจารณาต่อไป

โดยร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม/เปลี่ยนแปลง ฉบับที่ ๒) ขององค์การบริหารส่วนตำบลเขากระปุก ประกอบไปด้วยรายละเอียดโครงการพัฒนา (เปลี่ยนแปลง ฉบับที่ ๒) บัญชีสรุปโครงการพัฒนา (แบบ ผ.๐๗) และรายละเอียดโครงการพัฒนา (แบบ ผ.๐๑) รายละเอียดโครงการพัฒนา (เพิ่มเติม แบบ ผ.๐๒) บัญชีครุภัณฑ์ (แบบ ผ.๐๘)

จึงขอเสนอให้ที่ประชุมสภาอบต.ได้พิจารณา รายละเอียดปรากฏตามเอกสารร่างแผนพัฒนาที่ได้ส่งให้ทุกท่านได้ศึกษาแล้ว

**ประธานสภา อบต.เขากระปุก** - ให้เวลาสมาชิกสภา อบต. ๑๐ นาทีในการตรวจสอบรายละเอียดของร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม/เปลี่ยนแปลง ฉบับที่ ๒)

**ประธานสภา อบต.เขากระปุก** - มีท่านใดจะแก้ไขร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม/เปลี่ยนแปลง ฉบับที่ ๒) หรือไม่

**ประธานสภา อบต.เขากระปุก - เมื่อไม่มีท่านใดมีข้อเสนอเพิ่มเติม ผมขอมติที่ประชุมว่าเห็นชอบร่างแผนพัฒนาท้องถิ่น ๔ ปี (พ.ศ.๒๕๖๑-๒๕๖๔)(เพิ่มเติม/เปลี่ยนแปลง ฉบับที่ ๒)หรือไม่**

**มติที่ประชุม - เห็นชอบ จำนวน ๒๔ เสียง**

 **- ไม่เห็นชอบ ไม่มี**

 **- งดออกเสียง จำนวน ๑ เสียง**

**ระเบียบวาระที่ ๕ เรื่องอื่น ๆ**

**๕.๑ เรื่อง การจัดกิจกรรมโครงการส่งเสริมสุขภาพผู้สูงวัยสร้างจิตสดใส ร่างกายแข็งแรง ปีงบประมาณ ๒๕๖๑ ประจำเดือน มกราคม พ.ศ.๒๕๖๑**

**ประธานสภาอบต.เขากระปุก** -ขอขอบคุณสมาชิกสภา อบต.ทุกท่าน ในการสนับสนุนของขวัญปีใหม่ เพื่อมอบให้กับผู้สูงอายุ ในกิจกรรมโครงการส่งเสริมสุขภาพผู้สูงวัยสร้างจิตสดใส ร่างกายแข็งแรง ปีงบประมาณ ๒๕๖๑ ประจำเดือน มกราคม พ.ศ.๒๕๖๑ ซึ่งชมรมผู้สูงอายุได้กำหนดให้มีกิจกรรมแลกของขวัญปีใหม่ของผู้สูงอายุ ขอขอบคุณมา ณ โอกาสนี้

**ที่ประชุม** **- รับทราบ**

ประธานฯ กล่าวปิดการประชุม เวลา ๑๔.๐๐ น.

ผู้บันทึกรายงานการประชุม

 (นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่ ๖ กุมภาพันธ์ 2561

 ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

 (นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยสามัญประจำปี พ.ศ.2561 สมัยที่ 1 ครั้งที่ 1/256๑

ได้รับรายงานการประชุม ซึ่งที่ประชุม มีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

 ประธานสภาองค์การบริหารส่วนตำบลเขากระปุก